Vinpro kwaad oor plaasaanvalle – Wyn-SA
Wyndruifprodusent Tool Wessels van die plaas Kapteinsdrift buite Bonnievale is op 13 Mei vermoor nadat hy en sy vrou in 'n plaasaanval gemartel is. Stefan Smit, eienaar van Louiesenhof-wWyne in Stellenbosch, is op 2 Junie in 'n plaasaanval vermoor. 'n Aantal ander aanvalle op onder meer wynplase is in die afgelope maand aangeteken.
Vinpro-voorsitter Anton Smuts is bekommerd oor die invloed wat die aanvalle op die wynbedryf kan uitoefen.
"Plaasaanvalle neem toe en affekteer ook toenemend die Suid-Afrikaanse wynbedryf. Ons doen 'n beroep op President Ramaphosa om hom sterk uit te spreek teenoor hierdie landswye aanval op die landbousektor en aksie te neem om veiligheid in landelike gebiede op te skerp," sê Smuts.